પાછલા 40 વર્ષથી દંત ચિકિત્સક તરીકેની સેવા આપતા ડો. ચંદારાણાનુ કહેવુ છે કે, આપણા દેશના મોટાભાગના લોકો દાંતની યોગ્ય માવજત રાખતા નથી. જેને કારણે 75 ટકાથી વધુ લોકો દાંતની વિવિધ પ્રકારની બિમારીઓથી પિડાય છે. નાની ઉંમરે દાંતનો સડો, દાંત વાંકાચૂંકા હોવા, તમાકુ અને સિગરેટની કુટેવને કારણે દાંતને થતુ નુકસાન અને પાયોરિયા જેવી અનેક બિમારીઓ હવે લગભગ સમાન્ય બની ચુકી છે. તેમ છતાંય એવેરનેસના અભાવને કારણે લોકો ડેન્ટિસ્ટ પાસે જતા ખચકાય છે જેને લીધે દાંતને લગતી બિમારીઓનું પ્રમાણ દિનપ્રતિદિન વધી રહ્યુ છે. આવા સંજોગોમાં દાંતનું મહત્વ અને તેની યોગ્ય જાળવણી વિષે સમાજમાં જાગૃતિ ફેલાય તેવા ઉમદા હેતૂસર તેઓએ વડોદરાના ઓલ્ડ પાદરા રોડ પરની હરિભક્તિ સોસાયટીમાં એક અનોખુ ડેન્ટલ મ્યુઝિયમ શરૃ કર્યું છે.